Χημικός Μηχανικός

Ο Μηχανικός ασχολείται με τον σχεδιασμό, τη βελτιστοποίηση και τον έλεγχο όλων των χημικών και φυσικών διεργασιών σε μία χημική βιομηχανία. Αρμοδιότητα του είναι να τηρεί τις προϋποθέσεις της παραγωγής ποιοτικών και ανταγωνιστικών προϊόντων και υλικών, σε συνθήκες που να εξοικονομείται ενέργεια και δεν ρυπαίνεται το περιβάλλον. Σε συνδυασμό με τα οικονομικά μεγέθη και τον κατάλληλο προγραμματισμό, που γίνεται με χρήση ηλεκτρονικών υπολογιστών, ο χημικός μηχανικός ελέγχει και βελτιστοποιεί τις διεργασίες και τις συνθήκες που θα αποφέρουν το επιθυμητό αποτέλεσμα.

 Οι σπουδές του Χημικού Μηχανικού στην Ελλάδα γίνονται σε αντίστοιχα τμήματα του Εθνικού Μετσόβιου Πολυτεχνείου, του Αριστοτελείου πανεπιστημίου Θεσσαλονίκης, του Πανεπιστημίου Πατρών του Πανεπιστημίου Δυτικής Μακεδονίας και του Πολυτεχνείου Κρήτης. Η φοίτηση διαρκεί δέκα εξάμηνα και η διπλωματική εργασία εκπονείται στο δέκατο. Οι σπουδές μπορούν να συνεχίσουν και σε μεταπτυχιακό και σε διδακτορικό επίπεδο τόσο στην Ελλάδα όσο και στο εξωτερικό. Το γνωστικό αντικείμενο ενός Χημικού μηχανικού περιλαμβάνει: Μελέτες προστασίας, αποκατάστασης και διαχείρισης του περιβάλλοντος Μελέτες Περιβαλλοντικών Επιπτώσεων Ειδικές Περιβαλλοντικές ΜελέτεςΙδιότητες της ύλης (ανταλλαγές ενέργειας και μετατροπές της κατά τον μετασχηματισμό της) Βασικές διεργασίες της κατεργασίας και επεξεργασίας της ύλης Σχεδιασμό και υπολογισμό εγκαταστάσεων Μεθόδους παραγωγής και επεξεργασίας διοίκηση και πληροφορική οικονομικό και κοινωνικό κόστος της βιομηχανικής παραγωγής ή επεξεργασίας σχεδιασμό, ιδιότητες και εφαρμογές προϊόντων αξιολόγηση αποτελεσμάτων Εξοικονόμηση πόρων ενέργειας και ύλης Προστασία περιβάλλοντος Υγιεινή και ασφάλεια βιομηχανικών εγκαταστάσεων Επεξεργασίας Νερού και Λυμάτων Μελέτες έργων διαχείρισης περιβάλλοντος και φυσικών πόρων Ο χημικός μηχανικός είναι απόφοιτος του τμήματος Χημικών Μηχανικών των Πολυτεχνείων (στην Ελλάδα από το Εθνικό Μετσόβιο Πολυτεχνείο, το Αριστοτέλειο Πανεπιστήμιο Θεσσαλονίκης, το Πανεπιστήμιο Πατρών και το Πανεπιστήμιο Δυτικής Μακεδονίας).Επίσης μπορούν να αποφοιτήσουν βοηθοί τεχνολόγοι εργαστηρίων ανάλογης ειδικότητας, από ειδικότητες των Τ.Ε.Ε., Ε.Π.Α.Λ ή Ι.Ε.Κ. Επαγγελματικά μπορεί να ασχοληθεί σε βιομηχανικές παραγωγικές διαδικασίες (χημικά προϊόντα, πετρελαιοειδή, πολυμερή, κεραμικά, φαρμακευτικά, τρόφιμα, αέριο κ.α.). Επιπλέον μπορεί να έχει ρόλο τεχνικού συμβούλου ή υπεύθυνου πωλήσεων χημικών προϊόντων. Μπορεί επίσης να ασχοληθεί με την περιβαλλοντική μηχανική, την τεχνολογία προηγμένων υλικών, τη βιοχημική μηχανική, τις εφαρμογές διασφάλισης ποιότητας και περιβαλλοντικής διαχείρισης και τη διαχείριση αποθεμάτων. Ακόμα μπορεί να εργαστεί ως δημόσιος υπάλληλος σε τεχνική υπηρεσία δημοσίων οργανισμών, ως καθηγητής δευτεροβάθμιας εκπαίδευσης και ως ελεύθερος επαγγελματίας με αντικείμενο την εκπόνηση μελετών. Η χημική μηχανική έχει σημαντικό ρόλο στην ικανοποίηση των αναγκών της κοινωνίας, και αυτός είναι παράγοντας επέκτασης του επαγγέλματος του Χημικού Μηχανικού. Ο Χημικός Μηχανικός καλείται να καλύψει, με φιλικές μεθόδους ως προς το περιβάλλον, την παραγωγή ενέργειας, τροφίμων, καταναλωτικών αγαθών, φαρμάκων κλπ.Ο Χημικός Μηχανικός μπορεί να συνεργαστεί και με άλλους επιστήμονες του χώρου π.χ. (Περιβαλλοντολόγους, Τεχνολόγους Πετρελαίου, τεχνικούς αερίων καυσίμων.) Οι Πτυχιούχοι Χημικοί Μηχανικοί μπορούν να εργαστούν και σε χώρες τους εξωτερικού όπως η Αγγλία, η Ολλανδία, η Γερμανία ή η Σουηδία. Χημικός Μηχανικός και Προστασία Περιβάλλοντος Παράλληλα με τα ανωτέρω, οι σύγχρονες ανάγκες απαιτούν από τον Χημικό Μηχανικό να επιδιώκει στο έργο του τη μέγιστη εξοικονόμηση των πόρων ενεργείας/ύλης και την προστασία του περιβάλλοντος. Χημική μηχανική